Жекелеген санаттар үшін қанша грант бөлінді – БҒМ
DATE: 20:55, 25 Шілде 2019 | GMT +5
TITLE: Жекелеген санаттар үшін қанша грант бөлінді – БҒМ
URL: https://kaz.inform.kz/news/zhekelegen-sanattar-ushin-kansha-grant-bolindi-bgm_a3551116/
META: DATE: 20:55, 25 Шілде 2019 | GMT +5
TOTAL WORDS: 119
AUTHOR(S):
TEXT: ҚР Білім және ғылым вице-министрі Фатима Жақыпова білім беру гранттарын бөлуде жекелеген санаттар үшін арнайы гранттар бөлінетінін хабарлады. «Квотаға құқығы бар абитуриенттер арасында атаанасыз қалған 521 бала, І және ІІ топтағы мүгедектігі бар 377 бала, соғыс ардагерлеріне теңестірілгендердің балалары – 15 және ҚР азаматы болып саналмайтын қазақ ұлтының балалары – 872», - деді Ф. Жақыпова Білім беру гранттарын бөлу туралы ҚР БҒМ республикалық оырысында. Ведомствоның хабарлауынша, көпбалалы отбасылардан шыққан адамдар мен атаулы әлеуметтік көмек алушылар үшін қосымша 5 мың грант негізгі конкурстан кейін беріледі. Бұған дейін хабарланғандай, 2019-2020 оқу жылына 53 785 грант бөлінді. Конкурсқа 64 452 талапкер қатысуда, оның ішінде 52 337 адам қазақ тілі бөліміне, 11 757 – орыс бөліміне, 87 – ағылшын тілінде білім алғысы келеді
